**Ministru kabineta rīkojuma projekta “Par valstij dividendēs izmaksājamo sabiedrības ar ierobežotu atbildību “Latvijas standarts” peļņas daļu par 2018.gadu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valstij dividendēs izmaksājamo sabiedrības ar ierobežotu atbildību “Latvijas standarts” peļņas daļu par 2018.gadu” (turpmāk – Projekts) paredz saglabāt nacionālās standartizācijas institūcijas - sabiedrības ar ierobežotu atbildību “Latvijas standarts” (turpmāk – kapitālsabiedrība) rīcībā 2018.gada peļņas daļu 63 765 *euro* apmērā un novirzīt šos līdzekļus kapitālsabiedrības vidēja termiņa darbības stratēģijā 2019.-2023.gadam plānotajām investīcijām.  Ministru kabineta rīkojums stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas kapitāla daļu un kapitālsabiedrību pārvaldības likuma 28.panta trešā un ceturtā daļa, Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr.806) 11.2.4. apakšpunkts un 15.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kapitālsabiedrība ir 100% valsts kapitālsabiedrība, kas atbilstoši Standartizācijas likumam darbojas kā nacionālā standartizācijas institūcija, kas īsteno valsts politiku standartizācijas jomā, kā arī attīsta standartizācijas sistēmas darbību valstī kopējas kvalitātes infrastruktūras nodrošināšanai.  Saskaņā ar likuma “Par vidēja termiņa budžeta ietvaru 2018., 2019. un 2020.gadam” 24.panta pirmo daļu minimālo dividendēs izmaksājamo peļņas daļu kapitālsabiedrībām, kurās visas kapitāla daļas tieši vai pastarpināti pieder valstij, 2019. gadā (par 2018. gada pārskata gadu) nosaka un aprēķina 85 procentu apmērā no attiecīgās kapitālsabiedrības peļņas, ja šajā likumā nav noteikts citādi.  Saskaņā ar Ministru kabineta 2018.gada 31.oktobra rīkojumu Nr. 558 “Par sabiedrības ar ierobežotu atbildību “Latvijas standarts” vispārējo stratēģisko mērķi” ir noteikts kapitālsabiedrības vispārējais stratēģiskais mērķis – nodrošināt sabiedrībai pieejamus un uzticamus standartizācijas pakalpojumus, organizējot Latvijas nacionālo standartu izstrādi un Eiropas un starptautisko standartu adaptāciju atbilstoši starptautiskajiem standartizācijas principiem, novēršot tirgus nepilnību un sekmējot Latvijas uzņēmumu produktivitāti, konkurētspēju, eksportspēju un iekļaušanos globālajās vērtību ķēdēs.  Ievērojot kapitālsabiedrības noteikto vispārējo stratēģisko mērķi, kapitālsabiedrība ir izstrādājusi vidēja termiņa darbības stratēģiju “Sabiedrības ar ierobežotu atbildību “Latvijas standarts” vidēja termiņa darbības stratēģija 2019.-2023.gadam” (turpmāk – Stratēģija), kurā sagatavots kapitālsabiedrības sekmīgai darbībai nepieciešamais investīciju plāns turpmākajiem gadiem, lai nodrošinātu Stratēģijā ietverto nefinanšu mērķu sasniegšanu un kapitālsabiedrības ilgtermiņa attīstību.  Atbilstoši Standartizācijas likuma 17. panta pirmās daļas 1. punktam 2014. gadā sadarbībā ar Ekonomikas ministriju tika veiktas investīcijas un izveidota Nacionālās standartizācijas institūcijas informācijas sistēma. Lai nodrošinātu sistēmas funkcionēšanu un sekmētu ieguldīto investīciju atdeves saglabāšanos, tai nepieciešami sekojoši pastāvīgi uzturēšanas un uzlabošanas pasākumi:   1. atbilstoši starptautisko un Eiropas standartizācijas organizāciju digitalizācijas plāniem ir mainīta no tām iegūstamo datu struktūra, izguve un datu formāts (pārejas periods noslēgsies 2020. gadā).   Nepieciešamas nepārtrauktas investīcijas datu apmaiņas servisu saderības nodrošināšanai ar starptautisko (Starptautiskā standartizācijas organizācija (turpmāk - ISO), Starptautiskā Elektrotehnikas komisija (turpmāk - IEC) un Eiropas (Eiropas Standartizācijas komiteja (turpmāk - CEN), Eiropas Elektrotehnikas standartizācijas komiteja (turpmāk - CENELEC), Eiropas Telekomunikāciju standartu institūts (turpmāk - ETSI)) standartizācijas institūciju datu apmaiņas servisiem. Tādējādi tiks nodrošināta standartizācijas informācijas sistēmu darbības nepārtrauktība, sekmējot, ka piedalīšanās ir atvērta visos standartu izstrādes posmos jebkurai iesaistītajai pusei, tiks nodrošināta savlaicīgāka un pilnīgāka sabiedrības interešu pārstāvniecība standartizācijas lēmumu pieņemšanas procesos, kā arī aktīvāka privātā sektora iniciatīva un iesaistes iespējas, kuru pamatā ir elastīga un ērti lietojama platforma konsensa veidošanai visu dalībnieku vidū.   1. atbilstoši starptautiskajām standartizācijas digitalizācijas tendencēm nepieciešams attīstīt standartu izstrādes un izplatīšanas platformas, uzlabojot to funkcionalitāti un ieviešot lietotājiem ērtākus risinājumus, lai sekmētu standartizācijas informācijas pieejamību un iesaisti standartu izstrādes procesos.   Ja netiks veiktas investīcijas kapitālsabiedrības informācijas sistēmā, tā nespēs funkcionēt un kapitālsabiedrība nespēs īstenot noteikto stratēģisko mērķi, t.i. nodrošināt sabiedrībai pieejamus un uzticamus standartizācijas pakalpojumus, organizējot Latvijas nacionālo standartu izstrādi un Eiropas un starptautisko standartu adaptāciju atbilstoši starptautiskajiem standartizācijas principiem. Pie esošā nodrošinājuma kapitālsabiedrības sistēma nespēs saņemt datus no šīm organizācijām, kas nepieciešams pilnīgai un savlaicīgai Eiropas un starptautisko standartu pārņemšanai nacionālo standartu statusā.  Atbilstoši Eiropas Komisijas (turpmāk – EK) un CEN/CENELEC standartu tulkošanas programmai2018. gadā EK projekta ietvaros standartu tulkošana tika pilnībā finansēta no kapitālsabiedrības līdzekļiem, nodrošinot projekta realizāciju, turklāt budžeta finansējums tika piešķirts tikai projekta līdzfinansēšanai (25% apmērā no kopējām izmaksām). EK finansētā daļa standartu tulkošanai (75%) tiks atmaksāta tikai 2019. gadā. Lai pilnībā izpildītu saistības pret piegādātājiem par standartu tulkošanai noslēgto līgumu izpildi, tika apturētas investīcijas kapitālsabiedrības informācijas sistēmas pilnveidošanā un kapitālsabiedrības kapacitātes paaugstināšanā.2018. gadā ievērojamu standartu tulkošanas un rediģēšanas darbu apjomu kapitālsabiedrība veica no saviem administratīvajiem resursiem, nepiesaistot ārpakalpojumus un aizņemto kapitālu. Tādējādi kapitālsabiedrība 2018.gadu ir noslēgusi ar 63 765 *euro* peļņu.  Kapitālsabiedrības plānotā peļņa 2019.-2023. gada periodam pa gadiem, EUR:   |  |  |  |  |  | | --- | --- | --- | --- | --- | | **2019** | **2020** | **2021** | **2022** | **2023** | | 28 093 | 2 000 | 2 000 | 2 000 | 2 000 |   2018. gadā gūto peļņu, kā arī nākamo gadu kapitālsabiedrības plānoto pelņu ir paredzēts novirzīt kapitālsabiedrības informācijas tehnoloģiju infrastruktūras attīstībai atbilstoši vidējā termiņa darbības stratēģijā 2019.-2023.gadam iekļautajam investīciju plānam.  Lai kapitālsabiedrība spētu īstenot Stratēģijā noteiktos mērķus, ir nepieciešams veikt regulārus ieguldījumus tās infrastruktūras attīstībā, līdz ar to Ekonomikas ministrija ierosina Ministru kabinetam pieņemt lēmumu, ar kuru noteikt kapitālsabiedrībai atšķirīgu prognozējamo dividendēs izmaksājamo peļņas daļu 0 procentu apmērā no prognozētās tīrās peļņas.  Papildus jānorāda, ka dividenžu samazinājums nav kvalificējams kā komercdarbības atbalsts. Kapitālsabiedrība pēc būtības, pirmkārt, veic valsts pārvaldes uzdevumus saskaņā ar Standartizācijas likumā ietverto deleģējumu. Saskaņā ar iepriekš minēto un starptautiskajiem normatīvajiem aktiem kapitālsabiedrība nekonkurē privātajā sektorā, bet nodrošina valsts pārvaldes uzdevumu veikšanu standartizācijas jomā, kas netieši ietekmē Latvijas komersantu konkurētspēju, kā arī valsts institūciju darbību, kas izmanto kapitālsabiedrības pakalpojumus standartizācijas jomā. |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019** | | Turpmākie trīs gadi (*euro*) | | | | |
| **2020** | | **2021** | | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 209 440 039 | -54 200 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 209 440 039 | -54 200 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 209 440 039 | -54 200 | 0 | 0 | 0 | 0 | 0 |
| 3.1. valsts pamatbudžets | 209 440 039 | -54 200 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav attiecināms | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija,  kapitālsabiedrība |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Nav |

**Ekonomikas ministrs R. Nemiro**

**Valsts sekretārs Ē. Eglītis**

Freibergs N., 67013286

Normunds.Freibergs@em.gov.lv